E-sastera

E-sastera ( atau ) merujuk kepada kegiatan kesusasteraan yang berasaskan internet atau alam siber. Istilah E-SASTERA dalam huruf besar merujuk kepada Persatuan Aktivis E-sastera Malaysia, sebuah pertubuhan yang berdaftar dengan Jabatan Pendaftaran Pertubuhan Malaysia (ROS). Persatuan ini mengendalikan pelbagai inisiatif berkaitan sastera digital dan mengekalkan portal rasminya untuk tujuan penyebaran maklumat dan aktiviti komuniti.

 Sejarah 
Gerakan e-sastera berbahasa Melayu di Malaysia lazimnya dikaitkan dengan inisiatif Dr. Irwan Abu Bakar, yang memulakan kegiatan kesusasteraan dalam talian melalui platform E-Sastera.com. Pada peringkat awal, gerakan ini beroperasi tanpa pendaftaran rasmi sebagai sebuah komuniti sastera atas talian.

Pada tahun 2010, gerakan tersebut didaftarkan secara rasmi dengan ROS sebagai Persatuan Aktivis E-sastera Malaysia (E-SASTERA).

Pada tahun 2017, E-SASTERA memperluas kegiatan e-sastera berbahasa Melayu ke peringkat serantau melalui penubuhan Gabungan Komunitas Sastra ASEAN (GAKSA). Badan ini kini beroperasi dari Banten, Indonesia, dengan Rumah Sastra ASEAN (RSA) di Cilegong berfungsi sebagai pusat operasinya.

 Rujukan 


Kategori:Sastera Malaysia
Kategori:Sastera digital
Kategori:Kesusasteraan Melayu
Kategori:Komuniti dalam talian